A Epulone

Cando sa note no podes drommire
faghes su contu 'e sos miliones.
Intantu dae te cheria ischire:
prim'e morrer, inue che los pones?

Dalos a chie tentu as a selvire
ch'essidos si che sun chena caltzones,
chi los as, po ti poder irrichire,
trupiados comente pupujones.

Cheret chi da sa banca nde preleves
e ch'in dinari traduas sos benes
e a risaltzimentu los impreas.

E s'a torrare totu su chi deves
resessis dae totu su chi tenes
nudda che lassas e pagu che leas.

Su duos de Sant'Andria 1927